text: স্টাফ রিপোর্টার | প্রকাশের সময় : ২২ নভেম্বর, ২০২১, ৯:৪৭ পিএম
  বিএনপির চেয়ারপারসন ও সাবেক তিনবারের প্রধানমন্ত্রী বেগম খালেদা জিয়ার মুক্তি ও সুচিকিৎসার জন্য বিদেশে চিকিৎসার অনুমতির দাবীতে নবীনগরে উপজেলা পরিষদ মিলনায়তনের সামনে নবীনগর উপজেলা বিএনপির সমাবেশ শুরু হতেই পুলিশ বাঁধা দিয়ে ব্যানার ছিনিয়ে নিতে বিএনপি দলীয় নেতাকর্মীদের সাথে বাকবিতন্ডায় লিপ্ত হয়।
  পুলিশের প্রচন্ড বাঁধার মাঝে নবীনগর উপজেলা বিএনপির আহবায়ক এডভোকেট এম এ মান্নান, সদস্য সচিব নাজমুল করিম ও ব্রাহ্মণবাড়িয়া জেলা বিএনপির আহবায়ক কমিটির সদস্য রাজিব আহসান চৌধুরী পাপ্পু বক্তব্য রাখেন। এই সময় নবীনগর উপজেলা বিএনপি ও অঙ্গ সহযোগী সংগঠনের নেতাকর্মীবৃন্দ উপস্থিত ছিলেন।